**Izziņa par atzinumos sniegtajiem iebildumiem**

#### ****Par Ministru kabineta rīkojuma projektu**** “Par valsts akciju sabiedrības “Latvijas dzelzceļš” vispārējo stratēģisko mērķi” (VSS-150)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

Informācija par starpministriju (starpinstitūciju) sanāksmi vai elektronisko saskaņošanu 12.05.2021.

Saskaņošanas dalībnieki Tieslietu ministrija, Finanšu ministrija, Pārresoru koordinācijas centrs, Konkurences padome

Saskaņošanas dalībnieki izskatīja šādu ministriju (citu

institūciju) iebildumus

Pārresoru koordinācijas centra, Konkurences padomes

Ministrijas (citas institūcijas), kuras nav ieradušās uz

sanāksmi vai kuras nav atbildējušas uz uzaicinājumu

piedalīties elektroniskajā saskaņošanā

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums par projekta konkrēto punktu (pantu) | Ministrijas (citas institūcijas) viedoklis par izteikto iebildumu (attiecīgi norādot, vai iebildums ir ņemts vērā, noraidīts vai panākta vienošanās starpinstitūciju sanāksmē) | Projekta attiecīgā punkta (panta) galīgā redakcija vai atsauce uz starpinstitūciju sanāksmes protokola punktu, kurā ir formulēta attiecīgā punkta (panta) redakcija vai atšķirīgie viedokļi par konkrēto punktu (pantu) |
| 1. | nodrošināt efektīvu dzelzceļa infrastruktūras pārvaldīšanu stratēģiski svarīgā nozarē Latvijas tautsaimniecības interesēs, kļūstot par Baltijas transporta nozares līderi. | **Pārresoru koordinācijas centrs**Saskaņā ar Publiskas personas kapitāla daļu un kapitālsabiedrību pārvaldības likuma (turpmāk – Pārvaldības likums) 1. panta pirmās daļas 18. punktu vispārējie stratēģiskie mērķi ir publiskas personas augstākās lēmējinstitūcijas noteikti kapitālsabiedrības mērķi, kurus publiska persona vēlas sasniegt ar līdzdalību kapitālsabiedrībā un kuri izriet no tiesību aktiem un politikas plānošanas dokumentiem. Rīkojuma projekts paredz noteikt valsts akciju sabiedrības “Latvijas dzelzceļš” (turpmāk – LDz) vispārējo stratēģisko mērķi – nodrošināt efektīvu dzelzceļa infrastruktūras pārvaldīšanu stratēģiski svarīgā nozarē Latvijas tautsaimniecības interesēs, kļūstot par Baltijas transporta nozares līderi. Rīkojuma projekta anotācijā kā pamatojums vispārējam stratēģiskam mērķim ir ietverta norāde uz Dzelzceļa likumā minētajām dzelzceļa infrastruktūras pārvaldītāja funkcijām. PKC vērš uzmanību, ka vairāki politikas plānošanas dokumenti, piemēram, Latvijas ilgtspējīgas attīstības stratēģija līdz 2030. gadam, kā vienu no attīstības virzieniem paredz dzelzceļa transporta attīstību, kas ir būtiski, nosakot LDz vispārējo stratēģisko mērķi. Tāpat LDz ir septiņas atkarīgās sabiedrības, kuras veic komercdarbību tādās nozīmīgās jomās kā dzelzceļa pārvadājumi, ritošā sastāva remonts, infrastruktūras attīstība un dzelzceļa kustības drošums, kas nav atspoguļotas Rīkojuma projektā ietvertajā LDz vispārējā stratēģiskā mērķī.Rīkojuma projekta anotācijā ir minēts, ka LDz misija ir droši, efektīvi un ilgtspējīgi pārvaldīt un pastāvīgi attīstīt dzelzceļa infrastruktūru, nodrošināt konkurētspējīgus dzelzceļa un loģistikas pakalpojumus Latvijas tautsaimniecības un sabiedrības interesēm. Tomēr vispārējais stratēģiskais mērķis tiek sašaurināts vienīgi uz efektīvu dzelzceļa infrastruktūras pārvaldīšanu. PKC ieskatā nepieciešams izvērtēt nepieciešamību noteikt plašāku vispārējo stratēģisko mērķi, to attiecinot arī uz drošu un ilgtspējīgu infrastruktūras pārvaldīšanu.Vienlaikus jānorāda, ka “kļūt par Baltijas transporta nozares līderi” vairāk atbilstu kapitālsabiedrības vīzijai (paredzamais kapitālsabiedrības turpmākais statuss nākotnē), nevis vispārējam stratēģiskam mērķim.Ņemot vērā minēto, lūdzam pārskatīt vispārējo stratēģisko mērķi, ietverot tajā visas jomas, kas ir būtiskas valsts līdzdalībai LDz, kā arī papildināt Rīkojuma projekta anotāciju ar atsauci politikas plānošanas dokumentiem, no kuriem izriet LDz vispārējais stratēģiskais mērķis | **Iebildums ņemts vērā.**Precizēts stratēģiskais mērķis un rīkojuma projekta anotācija. | nodrošināt efektīvu, drošu un ilgtspējīgu dzelzceļa infrastruktūras pārvaldīšanu, piedāvājot arī konkurētspējīgus loģistikas, dzelzceļa ritošā sastāva remonta un apkopes, stratēģiski svarīgu objektu apsardzes pakalpojumus, sekmējot videi draudzīgu dzelzceļa pārvadājumu attīstību. |
|  |  | **Pārresoru koordinācijas centrs**Rīkojuma projekta anotācijā ir norādīts, ka LDz koncerns sastāv no valdošā uzņēmuma un septiņām atkarīgajām sabiedrībām, tomēr plašāka informācija ir ietverta tikai par piecām atkarīgajām sabiedrībām. Lūdzam papildināt Rīkojuma projekta anotāciju ar informāciju par visām LDz atkarīgajām sabiedrībām. Tāpat, ņemot vērā, ka saskaņā ar Pārvaldības likuma 8. panta trešās daļas 2. punktu un 57. panta pirmās daļas 1. punktu publiskas personas kapitālsabiedrības meitas sabiedrības vidēja termiņa darbības stratēģijā ir jānorāda vispārējais stratēģiskais mērķis, no kura jāizriet nefinanšu mērķiem, lūdzam izvērtēt nepieciešamību aktualizēt LDz meitas sabiedrību vispārējos stratēģiskos mērķus. | **Iebildums ņemts vērā.** Rīkojuma projekta anotācija papildināta. |  |
|  |  | **Konkurences padome**Rīkojuma projekta anotāciju nepieciešams papildināt ar plašāku informāciju par līdzdalības pārvērtēšanas rezultātiem valsts akciju sabiedrības "Latvijas dzelzceļš" (turpmāk – LDz) meitas sabiedrībās un LDz līdzdalības minētajās sabiedrībās atbilstības Valsts pārvaldes iekārtas likuma 88. panta nosacījumiem izvērtējumu. | **Iebildums ņetms vērā** Rīkojuma projekta anotācija papildināta, kā arī sagatavots Ministru kabineta protokollēmuma projekts ar uzdevumu Satiksmes ministrijai (VAS “Latvijas dzelzceļš”) nodrošināt, ka līdz tiek pārvērtēta VAS “Latvijas dzelzceļš” līdzdalība kapitālsabiedrībās, kurās VAS “Latvijas dzelzceļš” pieder kapitāla daļas atbilstoši Publiskas personas kapitāla daļu un kapitālsabiedrību pārvaldības likuma 4.panta otrajai daļai un Valsts pārvaldes iekārtas likuma 88.panta pirmajai un otrajai daļai, t.sk., konsultējoties ar Konkurences padomi un komersantus pārstāvošām nevalstiskajām organizācijām, kā arī ievērojot Konkurences padomes izstrādātajā informatīvajā materiālā “Priekšnoteikumi publiskas personas līdzdalībai kapitālsabiedrībā un tās izvērtēšana” noteiktos principus.  |  |

|  |  |
| --- | --- |
| Atbildīgā amatpersona |    |
|  | (paraksts\*) |

Satiksmes ministrijas Valsts kapitāla daļu pārvaldības departametna vecākā eksperte

Īrisa Kalniņa,

irisa.kalnina@sam.gov.lv,

67028233

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu